LĒMUMA PROJEKTS

*satur ierobežotas pieejamības informāciju*

*(vārds, uzvārds, personas kods, ziņas par nekustamo īpašumu)*

**Par atmežošanas atļauju lauksaimniecībā izmantojamās zemes ierīkošanai meža laucē**

**nekustamajā īpašumā [..], Alūksnes novadā**

Izskatot nekustamā īpašuma [..], Alūksnes novadā, kadastra  Nr. [..], īpašnieces [..] 11.12.2023. iesniegumu, kas saņemts Alūksnes novada pašvaldībā 11.12.2023. un reģistrēts ar Nr. ANP/1-24/23/935, par atļauju meža zemes atmežošanai nekustamā īpašuma [..] sastāvā esošajā zemes vienībā ar kadastra apzīmējumu [..], un 15.04.2024. iesniegumu, kas saņemts Alūksnes novada pašvaldībā 16.04.2024. un reģistrēts ar Nr. ANP/1-23/24/430, par meža lauces atmežošanu, konstatēts:

1. Nekustamā īpašuma [..], Alūksnes novadā, kadastra  Nr. [..], īpašniece ir [..] (turpmāk – Īpašniece) saskaņā ar Vidzemes rajona tiesas [..] zemesgrāmatas nodalījumu Nr. 87.
2. Īpašniece nekustamā īpašuma [..], kadastra  Nr. [..], sastāvā esošajā zemes vienībā, ar kadastra apzīmējumu [..], vēlas atmežot meža lauci 0,65 ha platībā, kas atrodas 1. kvartāla 12. nogabalā.
3. Saskaņā ar Meža likuma 41. panta pirmo daļu *platību atmežo, ja tas nepieciešams […] lauksaimniecībā izmantojamās zemes ierīkošanai.*
4. Saskaņā ar Alūksnes novada pašvaldības domes 2015. gada 27. augusta saistošo noteikumu Nr. 14/2015 “Alūksnes novada teritorijas plānojums 2015.-2027. gadam, Teritorijas izmantošanas un apbūves noteikumi un grafiskā daļa” (ar grozījumiem, kas izdarīti ar Alūksnes novada pašvaldības domes 2023.gada 27.aprīļa saistošajiem noteikumiem Nr. 7/2023; 2023.gada 31.augusta saistošajiem noteikumiem Nr. 22/2023), (turpmāk – Teritorijas plānojums), 173. punktu, meža zemes atmežošana jāveic atbilstoši normatīvajos aktos noteiktajai kārtībai.
5. Saskaņā ar Teritorijas plānojuma Liepnas pagasta funkcionālā zonējuma un apgrūtināto teritoriju karti atmežojamā meža lauce atrodas Lauksaimniecības teritorijas (L) funkcionālajā zonā.
6. Saskaņā ar Ministru kabineta 2013. gada 5. marta noteikumiem Nr. 118 “Kārtība, kādā lauksaimniecībā izmantojamo zemi ierīko mežā, kā arī izsniedz atļauju tās ierīkošanai” ir saņemti:
	1. atzinums no Valsts meža dienesta Ziemeļaustrumu virsmežniecības (18.12.2023. Nr. VM8.5-3/458; saņemts pašvaldībā 18.12.2023. un reģistrēts ar Nr. ANP/1-35/23/4406);
	2. Dabas aizsardzības pārvaldes Vidzemes reģionālās administrācijas atzinums (22.12.2023. Nr.3.13.4/7975/2023-N.; saņemts pašvaldībā 27.12.2023. un reģistrēts ar Nr. ANP/1-35/23/4472);
	3. Valsts vides dienesta Atļauju pārvaldes atzinums par meža zemes atmežošanu (14.05.2024. Nr. 2.3/AP/5323/2024; saņemts pašvaldībā 14.05.2024. un reģistrēts ar Nr. ANP/1-35/24/1621).
7. Valsts meža dienesta Ziemeļaustrumu virsmežniecība savā 21.05.2024. vēstulē Nr. AVM.5-3/508, par atmežošanas kompensācijas neaprēķināšanu, kas saņemta pašvaldībā 21.05.2024. un reģistrēta ar Nr. ANP/1-35/24/1725, informē, ka nolemts neveikt kompensācijas aprēķinu, pamatojoties uz Ministru kabineta 2012. gada 18. decembra noteikumu Nr. 889 “Noteikumi par atmežošanas kompensācijas noteikšanas kritērijiem, aprēķināšanas un atlīdzināšanas kārtību“, jo atmežojamā zeme Nekustamā īpašuma valsts kadastra informācijas sistēmā nav reģistrēta kā mežs.
8. 11.12.2023. iesniegumā norādīts, ka plānotā lauksaimnieciskā darbība ir zemkopība (tīrumi).

Pamatojoties uz Meža likuma 41. panta pirmo daļu, Lauksaimniecības un lauku attīstības likuma 10.1 panta pirmo daļu, Ministru kabineta 2013. gada 5. marta noteikumu Nr. 118 “Kārtība, kādā lauksaimniecībā izmantojamo zemi ierīko mežā, kā arī izsniedz atļauju tās ierīkošanai” 7. punktu, Ministru kabineta 2007. gada 21. augusta noteikumu Nr. 562 “Noteikumi par zemes lietošanas veidu klasifikācijas kārtību un to noteikšanas kritērijiem” pielikumu,

atļaut [..], personas kods [..], atmežot meža lauci 0,65 ha platībā nekustamā īpašuma [..], Alūksnes novadā, kadastra  Nr. [..], sastāvā esošajā zemes vienībā ar kadastra apzīmējumu [..], šādā meža zemes nogabalā:

|  |  |  |  |  |  |
| --- | --- | --- | --- | --- | --- |
| Zemes vienības kadastra apzīmējums | Kvartāla numurs | Nogabala numurs | Platība, ha | Zemes lietošanas veids pēc atmežošanas | Plānotais nekustamā īpašuma lietošanas mērķis |
| [..] | 1 | 12 | 0,65 | Aramzeme(011) | Zeme, uz kuras galvenā saimnieciskā darbība ir lauksaimniecība (0101) |

Lēmums stājas spēkā ar brīdi, kad tas paziņots adresātam.

Lēmumu var pārsūdzēt Administratīvajā rajona tiesā Voldemāra Baloža ielā 13A, Valmierā, Valmieras novadā, LV-4201, viena mēneša laikā no tā spēkā stāšanās dienas.

Pielikumā: nekustamā īpašuma [..], Alūksnes novadā zemes vienības, ar kadastra apzīmējumu [..], atmežojamās meža lauces izvietojuma plāns uz 1 (vienas) lapas.